CELEX: 32020D1422
Language: lv
Date: 2020-10-05 00:00:00
Title: Padomes Lēmums (ES) 2020/1422 (2020. gada 5. oktobris) par 10. Eiropas Attīstības fonda projektu atbrīvoto līdzekļu piešķiršanu Āfrikas Miera nodrošināšanas fonda papildināšanai

9.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 329/4
               
            
         PADOMES LĒMUMS (ES) 2020/1422
         (2020. gada 5. oktobris)
         par 10. Eiropas Attīstības fonda projektu atbrīvoto līdzekļu piešķiršanu Āfrikas Miera nodrošināšanas fonda papildināšanai
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomē sanākušo Eiropas Savienības dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu (1), un jo īpaši tā 1. panta 4. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Pašreizējā Savienības iesaiste miera un drošības nodrošināšanā Āfrikas kontinentā Āfrikas Miera nodrošināšanas fonda (APF) ietvaros būtu jāturpina līdz 2021. gada jūnija beigām vai līdz Partnerattiecību nolīguma starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (2), ar jaunākajiem grozījumiem, (“ĀKK un ES partnerattiecību nolīgums”) piemērošanas beigām, atkarībā no tā, kurš termiņš beidzas agrāk.
                  
               
                     (2)
                  
                  
                     
                        APF finanšu vajadzības laikposmam no 2021. gada janvāra līdz jūnijam tiek lēstas 113 000 000 EUR apmērā.
                  
               
                     (3)
                  
                  
                     Ir lietderīgi izmantot 10. Eiropas Attīstības fonda (“10. EAF”) projektu atbrīvotos līdzekļus, lai nodrošinātu APF finansējumu līdz 2021. gada jūnija beigām vai līdz ĀKK un ES partnerattiecību nolīguma piemērošanas beigām, atkarībā no tā, kurš termiņš beidzas agrāk. Ar šiem papildu līdzekļiem būtu jāfinansē atbalsts Āfrikas vadītām miera atbalsta operācijām.
                  
               
                     (4)
                  
                  
                     Līdzekļi būtu jāizmanto saskaņā ar attiecīgo APF daudzgadu rīcības programmu un noteikumiem un procedūrām, ko piemēro 11. Eiropas Attīstības fondam (“11. EAF”), kā noteikts Padomes Regulās (ES) 2015/322 (3), un (ES) 2018/1877 (4).
                  
               
                     (5)
                  
                  
                     Atkārtoti izmantotie 10. EAF līdzekļi, par kuriem saskaņā ar 11. EAF iekšējā nolīguma 1. panta 3. punktu saistības iepriekš nebija uzņemtas vai par kuriem saskaņā ar minētā nolīguma 1. panta 4. punktu saistības ir atceltas, saskaņā ar 10. EAF 1. panta 2. punkta a) apakšpunktu paliek 10. EAF līdzekļi (5),
                  
               IR PIEŅĒMUSI ŠO LĒMUMU.
         
            1. pants
            Summu, kas nepārsniedz 113 000 000 EUR no 10. EAF projektu atbrīvotajiem līdzekļiem, piešķir, lai papildinātu APF laikposmā no 2021. gada 1. janvāra līdz 30. jūnijam vai līdz ĀKK un ES Partnerattiecību nolīguma piemērošanas beigām, atkarībā no tā, kurš termiņš beidzas agrāk.
            Minētos līdzekļus izmanto saskaņā ar 11. EAF piemērojamiem noteikumiem un procedūrām.
         
         
            2. pants
            Šis lēmums stājas spēkā nākamajā dienā pēc tā pieņemšanas.
         
         
            Briselē, 2020. gada 5. oktobrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  OV L 210, 6.8.2013., 1. lpp.
         
         
            (2)  OV L 317, 15.12.2000., 3. lpp.
         
         
            (3)  Padomes Regula (ES) 2015/322 (2015. gada 2. marts) par 11. Eiropas Attīstības fonda īstenošanu (OV L 58, 3.3.2015., 1. lpp.).
         
            (4)  Padomes Regula (ES) 2018/1877 (2018. gada 26. novembris) par finanšu regulējumu, ko piemēro 11. Eiropas Attīstības fondam, un ar ko atceļ Regulu (ES) 2015/323 (OV L 307, 3.12.2018., 1. lpp.).
         
            (5)  Padomē sanākušo dalībvalstu valdību pārstāvju Iekšējais nolīgums par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK–EK Partnerattiecību nolīgumam un par finansiālas palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa (OV L 247, 9.9.2006., 32. lpp.).